S-182/2013

Mál þetta höfðaði lögreglustjórinn á Akranesi með ákæru 29. október 2013 á hendur ákærða, R-kk-þgf J. Ó-kk-þgf, kt. ..., Vallengi 15, Reykjavík. Málið var dómtekið 21. nóvember 2013.

Í ákæruskjali segir að málið sé höfðað gegn ákærða fyrir „líkamsárás og eignaspjöll, með því að hafa, aðfaranótt laugardagsins 14. september 2013, veitt S-kk-þf H-kk-þf, kt. ..., nokkur hnefahögg með krepptum hnefa beint í andlitið, þar sem hann sat í leigubifreið sinni TF-223 við veitingastaðinn „Café Ást“ að Kirkjubraut 8, Akranesi með þeim afleiðingum að hann hlaut mikil þreifieymsli, bólgu og mar yfir kinnbeini á vinstri hluta andlits og einnig þreifieymsli yfir vinstri hluta kjálka, og í framhaldi af því er ákærði var dreginn frá bifreiðinni unnið eftirfarandi spjöll á bifreiðinni með því að sparka í hana þannig að skemmdir urðu á ökumannshurð og hægra afturljósi.

Telst þetta varða við 1. mgr. 217. gr. og 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Í málinu hefur S-kk-nf M-kk-nf G-kk-nf, lögfræðingur lagt fram skaðabótakröfu f.h. S-kk-ef H-kk-ef, kt. ... og er þess krafist að ákærði verði dæmdur til að greiða tjónþola kr. 581.396 ásamt vöxtum skv. 8. gr. vaxtalaga nr. 38/2001 frá 14. september allt til þess dags sem tjónvaldi er sannarlega kunngert um kröfu þessa, en með dráttarvöxtum skv. 1. mgr. 6. gr. 9. gr. laga um vexti og verðtryggingu nr. 38/2001 frá þeim degi að liðnum mánuði allt til greiðsludags. Að auki er gerð krafa um málskostnað að skaðlausu. Jafnframt áskilur tjónþoli sér rétt til frekari skaðabóta vegna mögulegrar varanlegrar örorku og varanlegs miska á grundvelli 3. og 4. gr. skaðabótalaga nr. 50/1993.“

Ákærði hefur fyrir dómi skýlaust játað að hafa framið þau brot sem honum er gefin að sök í ákæru og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til lagaákvæða í ákæru.

Samkvæmt sakavottorði hefur ákærði ekki mál á sakaskrá sem hafa áhrif við ákvörðun refsingar. Þá horfir það ákærða til málsbóta að hann hefur greiðlega gengist við brotunum og fallist á bótaskyldu, að öllu virtu þykir refsing ákærða hæfilega ákveðin 30 daga fangelsi en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga, með síðari breytingum.

Brotaþoli krefst skaðabóta úr hendi ákærða, en kröfu sína sundurliðar brotaþoli þannig:

Miskabætur kr. 200.000

Tjón á bifreið kr. 346.295

Kostnaður við læknisrannsóknir kr. 2.471

Samtals kr. 548.766

Ákærði hefur viðurkennt bótaskyldu en leggur fjárhæð kröfunnar í mat dómsins. Með broti sínu felldi ákærði á sig miskabótaskyldu gagnvart brotaþola, en þær bætur þykja hæfilega ákveðnar 50.000 krónur. Kröfu vegna tjóns a bifreið reisir brotaþoli á yfirliti frá Bílverki GHV ehf., en umrætt verkstæði hefur samkvæmt kröfunni framkvæmt tjónamöt fyrir tryggingarfélögin, en þar kemur fram að áætlaður viðgerðarkostnaður verði 346.295 krónur og verður sá liður kröfunnar tekinn til greina. Kostnaður vegna læknisrannsókna er studdur reikning og verður tekin til greina. Jafnframt verður tekin til greina vaxtakrafa eins og hún er sett fram, en upphafsdagur dráttarvaxta er miðaður við það tímamark þegar mánuður var liðinn frá því krafan var kynnt ákærð. Þá verður ákærðu gert að greiða brotaþola málskostnað sem þykir hæfilega ákveðinn svo sem greinir í dómsorði.

Loks verður ákærði með vísan til. 1. mgr. 218. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, R-kk-nf J. Ó-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði S-kk-þgf H-kk-þgf 398.766 krónur í skaðabætur auk vaxta samkvæmt 1. mgr. 8. gr. laga um vexti og verðtryggingu, nr. 38/2001, frá 14. september 2013 til 16. nóvember 2013, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Þá greiði ákærði S-kk-þgf H-kk-þgf 125.500 krónur í málskostnað að meðtöldum virðisaukaskatti.

Ákærði greiði 21.338 krónur í sakarkostnað.

G-kk-nf S-kk-nf